Reg Number: OE67NWZ
Dec 2017Red7,731 milesOE67NWZPetrolManual
Honda Civic 1.6 i-DTEC SR Saloon
Sep 2018Black5,008 milesVU68VTMDieselManual
Reg Number: LF68WFP
Sep 2018Silver1,852 milesLF68WFPPetrolManual
Reg Number: OY67KUS
Sep 2017Blue17,221 milesOY67KUSPetrolManual WIE IS ONS? “Kan ŉ nasie na die Here terugkeer?” Jou antwoord bepaal jou betrokkenheid!
Sedert die ontstaan van Lewende Woord in 1986 was dit my en Rina se begeerte dat Lewende Woord ‘n ware vernuwingsgemeente sal wees en sal bly. Dit beteken dat ons een van die gemeentes sal wees waar Christenskap weer soos in die boek van Handelinge (Hand. 3:19; Hand. 2:42-46) beleef sal word – dinamies, vrymakend en wat die samelewing vir Jesus liefdevol oorwen! Die bruid van Christus moet oral saam met Jesus, die Bruidegom, vanuit hemelse plekke begin regeer. Dit was voorheen nie moontlik nie, want die bediening van apostel, profeet, evangelis, herder en leraar was nog nie volwaardig herstel nie (Ef. 4:11-14). Ook was die proses van dissipelskap nie deeglik in plek nie.
Ons glo dat ons deel van God se antwoord vir Pretoria/Tshwane, Suid-Afrika en internasionaal is. Ons bediening is daarop gerig om jou gees, siel en liggaam (1 Thess. 5:23) op te rig sodat jy jou skeppingsdoel sal uitleef.
Dit is my begeerte om mense waarlik honger te maak vir die Lewende Woord van God en toe te sien dat die Woord met krag groei. (Hand.19:20)
– Nevil Norden MANDAAT STELLING
(Matt. 6:10; Matt. 28:19-20; Matt. 6:33; 1 Pet. 1:22; 1 Joh. 3:11; 1 Joh. 4:7, 11-12; Luk. 17:21; Joh. 13:34-35, 15:12; Heb. 4:12; Jes. 55:11; 1 Joh. 2:5; 2 Tim. 2:15; 2 Tim. 3:16-17; Heb. 10:24-25; Hand. 2:1; Kol. 3:14)
Die visie van Lewende Woord definieer sy doel, en beskryf die doel en funksie wat God vir Lewende Woord binne die Liggaam van Christus sien.
(Matt. 7:24-27; Luk. 6:46-49; Jak. 1:23-25; Ps. 119:103, 105; Joh. 14:15, 21-24; Joh. 15:10-14; 1 Joh. 2:3-5; 1 Joh. 4:20-21; 1 Joh. 5:2-3; Jes. 55:10-11)
Jesus roep ons om in Sy voetspore te volg (Luk. 9:23; Matt. 16:24-26) en maak ons vissers van mense (Matt. 4:19; Mark. 1:17). Visse moet gevang (‘wen’), skoon gemaak (‘vestig’), voorberei (‘toerus’) en aan mense as kos verskaf (‘stuur’) word.
Ons glo in die oorspronklike geskrewe, God-geïnspireerde Ou- en Nuwe Testament, bestaande uit die ses-en-sestig kanonieke boeke van die Bybel. Ons aanvaar dit as die hoogste en finale gesag vir geloof en lewenswandel. (2 Tim. 3:15-16; 2 Pet. 1:20-21; Heb. 1:1-2; Joh. 8:31-32; 1 Thess. 2:13; Ps. 119:9-11, 89, 105) Ons glo in een God wat vir ewig bestaan as drie persone: Vader, Seun en Heilige Gees. (Gen. 1:1, 26; Matt. 28:19; 2 Kor. 13:14; Joh. 14:16) Ons glo in Jesus Christus wat van God ontvang en deur die Heilige Gees verwek is en gebore is uit die maagd Maria. Ons glo dat Hy waarlik God is en waarlik mens geword het. Hy het ‘n sondelose lewe gelei. (Jes. 7:14; Matt. 1:18, 23; 1 Pet. 2:22; 2 Kor. 5:21; Heb. 4:15; Fil. 2:6-11; Joh. 1:14, 16:28; 17:4-5; Heb. 2:17-18)
Ons glo dat die mens in God se beeld geskape is, maar dat deur die mens se oortreding hy van God geskei geraak het. Almal wat die ouderdom van morele aanspreeklikheid (toerekeningsvatbaarheid) bereik is self vir hul sondige dade verantwoordelik. (Gen. 1:26; Gen. 3:1-24; Rom. 3:10, 12, 23; Joh. 3:3) Ons glo dat Jesus Christus, volgens die Skrif, vir ons sonde as plaasvervangende offer gesterf het en dat elkeen wat in Hom glo geregverdig is op grond van Sy gestorte bloed. (Joh. 3:16-19; Rom. 4:25; Rom. 5:8; 1 Kor. 15:3-4; 1 Tim. 2:5-6; Efes. 2:8-9; Titus 3:5; 1 Pet. 1:18-19)
Ons glo dat almal wat Jesus Christus deur die geloof aangeneem het en hulle van hulle sonde bekeer het, deur die Gees wedergebore is en daardeur kinders van God word.
(Joh. 1:12; Joh. 3:16; Rom. 3:20-24; 5:8-10; 2 Kor. 5:19-21; Gal. 3:26; 1 Joh. 5:12-13; Hand. 2:38; 1 Joh. 1:9; Hand. 16:3-31)
Ons glo dat die een ware Kerk die hele gemeenskap is van dié wat deur Jesus Christus verlos is, en wedergebore is deur die Heilige Gees; asook dat die kerk op aarde die karakter van die hemelse Kerk moet aanneem. Daarom is die wedergeboorte en die persoonlike belydenis van Christus noodsaaklik vir kerklidmaatskap. (1 Kor. 3:16;
1 Pet. 2:4-9; Efes. 1:23; 1 Kor. 12:12-13; 1 Tim. 3:15; Efes. 2:20-21; Joh. 3:3; Rom. 10:9-11)
Ons glo in die beginsel van ŉ heteroseksuele verhouding tussen ŉ natuurlike man en ŉ natuurlike vrou binne die grense van ŉ wettige huwelik. (Gen. 1:26-27; Matt. 19:4-6;
Lev. 18:22; Rom. 1:24 27; 1 Kor. 6:9-11, 7:2; Heb. 13:4)
In 1986 Nevil Norden plakkate regoor Pretoria versprei om mense uit te nooi na dienste in die ou Cinerama teater in Kerkstraat. Die eerste diens is op 2 Februarie 1986 gehou. Die gemeente wat uit hierdie byeenkomste ontstaan het, is Lewende Woord genoem (nou ook vertaal as Living Word). Die visie van die gemeente was om Bybelse waarhede aan die gemeenskap te bedien, sodat hulle ‘n lewende en intieme verhouding met God die Vader, God die Seun en die Heilige Gees kon ervaar. Die gemeente het na die die Transvalia teater verhuis en weer terug na die Cinerama teater ‘n jaar later. Lidmaatskapsgetalle het bly groei en die behoefte aan ‘n eie kerkgebou het al hoe meer dringend geraak.
In Julie 1990 is die perseel in Brummeriaweg 72, Brummeria (naby die WNNR) aangekoop. Februarie 1992 het die gemeente na die nuwe perseel verhuis en ‘n 1400-sitplek tent is as ‘n tydelike aanbiddingsplek opgerig. Binne ‘n jaar is meer as 150 nuwe lede bygevoeg. Die dienste is tot deur 1500 mense op Sondae bygewoon. Ten spyte van koue winters, warm somers, ‘n lekkende dak, klagtes van die bure oor die geraas, die tekort aan ruimte, swak akoestiek ens., het baie gemeentelike aktiwiteite in plek gekom en is ‘n stewige fondament vir Lewende Woord se voortgesette groei gelê. Gedurende 1995 is daar begin met bou ‘n moderne kerkgebou en kantore op die perseel. Die inwyding van die kerkgebou was op Vrydag 7 Junie 1996.
Die Kruis omhels die Woord – die Kruis en die Woord gaan saam – hulle is immers ewig onlosmaaklik verbind. Die “omhelsing” spreek van die “lewe” in “Lewende Woord”, dit praat van dinamika en beweging. Die kruis is nooit staties – dit nooi ons uit tot ‘n ontmoeting met die Weg, die Waarheid en die Lewe – Jesus Christus. Die kruis is rooi – Jesus was volledig mens; Sy liggaam is aan die kruis verskeur – Sy bloed het rooi die kruis binnegedring. Rooi spreek van passie (Hooglied 8:6-7), liefde (Joh. 3:16) en die lewe (Joh. 15:13). Verder spreek die “omhelsing” ook van Lewende Woord se kernwaardes, veral eenheid, liefde en genade.
Die Woord is blou, die kleur van koninklikes. Die Woord beeld die Here se genadige Koningskap in ons lewens uit (Rom. 2:4). Jesus is die Lewende Woord (1 Joh. 1:1 en Joh. 1:1-3). Jesus is ons Koning!
Ten slotte, die teks: “Lewende Woord” (Afrikaans) in vlak, vet letters gedruk skep ‘n meer moderne voorkoms, met “Lewende Woord” (Engels) in donkergrys hoofletters daaronder, sodat ‘n internasionale of Engelssprekende gehoor onmiddellik sal verstaan wat “Lewende Woord” beteken. Die kruis, as ‘n internasionaal bekende simbool, praat van die persoon van Jesus Christus van Nasaret. Die kruis verpersoonlik dus Jesus en saam met die Woord, óns Jesus, die Lewende Woord.
© 2016 Lewende Woord LivingLifeApp powered by the Koneqt Platform